Georg Friedrich av Waldeck

Georg Friedrich av Waldeck (født 31. januar 1620 i Arolsen, død 19. november 1692 samme sted) var en tysk og nederlandsk feltmarskalk.

I 1641 gikk Waldeck inn i treneste for Nederland, og i 1651 i tjeneste for Brandenburg. Her avanserte han til minister og endret utenrikspolitikken fullstendig da han sa opp alliansen med keiseren og prøvde å danne en koalisjon med de protestantiske fyrstene. 

I 1656 sørget han for en allianse med Sverige, og kommanderte kavaleriet i slaget ved Warszawa i 1656 mot Polen. Han ble avsatt i 1658 da Fredrik Vilhelm av Brandenburg inngikk fred med Polen. 

Senere kjempet han under Karl X Gustav av Sverige mot Danmark, som tysk riksfeltmarskalk i 1664 nær Sankt Gotthard. I 1683 kommanderte han bayerske soldater under slaget ved Wien. I 1685 gikk han i tjeneste for hertugen av Lorraine og kurfyrsten av Bayern. 

Etter at Vilhelm III reiste til England i 1688 for gjøre krav på den engelske trona, ble Waldeck utpekt til feltmarskalk for Vilhelms styrker i niårskrigen i De spanske Nederlandene. Etter å ha seiret i slaget ved Walcourt i 1689, gikk han på et kraftig nederlag året etter mot marskalk Luxembourg i slaget ved Fleurus.

I 1691 ble han igjen utmanøvrert av Luxembourg og slått i slaget ved Leuze. Etter nederlaget ble Waldeck utpekt til stabssjef for den nederlandske hæren.

Referanser 

Generaler
Generalfeltmarskalker
Huset Waldeck
Personer fra niårskrigen
Personer fra Arolsen
Fødsler i 1620
Dødsfall i 1692
Personer fra den store tyrkiske krig